Wat het sywurms, skaaptongetjies en pikkewyn­eierstruif in gemeen? | MaanKind
Wat het sywurms, skaaptongetjies en pikkewyn­eierstruif in gemeen?
Mense eet dit. Ons het darem nog net een van die drie nommertjies te ete gehad.
C. Louis Leipoldt se unieke kookboek vir die fynproewer is onlangs heruitgegee, waarin ‘vreemde’ disse beskryf word. Tog is dinge soos pikkewyneierstruif, gevulde flaminkbors, duiwekerrie, gestoofde veldskilpad, gebraaide likkewaan as fynproewersdisse geëet…
Dit val ons so vreemd op die oor soos die dinge wat my sus onlangs in Thailand teëgekom het, en tog was hierdie in ons eie land, ‘n paar dekades gelede.
Lees die volledige artikel daaroor in ‘n ou By.
Ek is dankbaar dat hierdie delikatessies nie by ons te koop aangebied word nie… (Hierdie stalletjie se advertensie vir vlermuis was glo misleidend, al wat hulle gehad het, was gebraaide rot. By die syfabriek word niks vermors nie, en die ander een was hulle te bang om te vra.
Skielik lyk die skaaptongetjies wat ons daardie aand saam met die skulpkossies gehad het nie meer vir my so vreemd nie! Die alikruk homself laat sommige mense sidder, en die oesters is ook nie elke mens se koppie tee nie.
Ek probeer die hele tyd net onthou, dis verskillende kulture en verskillende persepsies. Wat vir een ou kos is, is vir ‘n ander ‘n fynproewersdis. En vir my maak dit dalk naar. Dis maar soos klere en dinge. To each his own.
En vanaand het ons prawns gehad, en calamari. As jy mooi dink, is dit ook maar nie juis ‘n aardige kalant nie…
8 thoughts on “Wat het sywurms, skaaptongetjies en pikkewyn­eierstruif in gemeen?”
1 April, 2013 om 10:28 vm
In Taiwan eet hulle bye ook 🙂 Prince Philip het een keer opgemerk: If it has 4 legs and is not a chair, or 2 wings and is not an aeroplane, the Cantonese will eat it. 😆
1 Maart, 2013 om 9:21 vm
Ek verseg om insekte of wurms te eet. Is meer oopkop as dit by vleisgeregte kom.
1 Maart, 2013 om 8:45 vm
To each his own!!! Afval was my braafste poging 🙂
1 Maart, 2013 om 7:22 vm
ek eet glad nie vreemse goed nie- en hou van dieselde slaghuis se vleis !
28 Februarie, 2013 om 9:31 nm
Ek sou wou spog en sê ek hou van avonture, maar party van daardie “disse” laat my maag draai, ek sou dit nie maak daar nie!
28 Februarie, 2013 om 9:34 nm
Toemaar, ek ook nie! Maar Muise eet graan, ek kan nie sien wat sleg is aan hulle nie?
28 Februarie, 2013 om 9:52 nm
Tot jy sien hoeveel wurms my kat kry van muise, dan praat ons weer.
Mense eet waaraan hulle blootgestel word. As jy honger is sal jy eet wat aangebied word.
Emelina het my al mooi gewys watter veldplante hulle eet en hoe dit gaargemaak word. Een het sy gesê sal ek nie eet nie, want dit maak soos daai goed in my glashok (slakke… En dus slymerig)
28 Februarie, 2013 om 11:00 nm
Ek het grootgeword met skilpad, seekat, sandmossel, allekruk ens as lekkernye. Ek het altyd gemmaalde allekruk op rys( en kunstig in ‘n perlemoenskulp) opgedis in Johannesburg aan my vriende daar. Hulle het nie ‘n idee gehad wat hulle eet nie – dit lyk mos soos maalvleis. Hulle was mal daaroor en het altyd gevra dat ek tog asb weer van daardie allekruk moet saambring as ek see toe gaan. Maar die Transvalers way hier in die Kaap die ware jacob sien, gril hulle dood!